wickkiey/tamil-wikipedia-chunked huggingface dataset:
# இராஸ்நாமா

**இராஸ்நாமா** (*Razmnama*) என்பது மகாபாரதத்தின் பாரசீக மொழிபெயர்ப்பாகும். இது முகலாய பேரரசர் அக்பரின் கட்டளையின்படி உருவாக்கப்பட்டது. அக்பரால் பத்தேப்பூர் சிக்ரியில் பதிவுகள் மற்றும் மொழிபெயர்ப்பிற்காக 1574 இல் மக்தாப் கானா என்கிற "மொழிபெயர்ப்பு இல்லம்" ஒன்றை தொடங்கினார். இராஜதரங்கிணி, இராமாயணம் மற்றும் மகாபாரதம் ஆகிய சமசுகிருத புத்தகங்களை முகலாய அரசவையின் இலக்கிய மொழியான பாரசீக மொழி மொழிபெயர்க்க அவர் ஒரு குழுவை நியமித்தார்.  
அக்பரின் அரசவை மொழிபெயர்ப்புகள் பல படிகளில் செய்யப்பட்டன. இதன் பொருள் இந்து அறிஞர்களால் விளக்கப்பட்டது. முதல் வரைவு முஸ்லிம் இறையியலாளர் நகிப் கானால் பாரசீக மொழியில் உருவாக்கப்பட்டது, பின்னர் இது அக்பரின் அவையில் இடம்பெற்ற நவரத்தினக்களில் ஒருவரன பைசியால் நேர்த்தியான உரைநடை அல்லது வசனமாக மேம்படுத்தப்பட்டது. பாரசீக மொழியில், "ராஸ்" என்றால் "போர்" என்றும் "நாமா" என்றால் "கதை", "வரலாறு" அல்லது "காவியம்" என்றும் பொருள்.
# இராஸ்நாமா

## பிரதிகள்

நான்கு முழுமையான முகலாய கையெழுத்துப் பிரதிகள் 1584 மற்றும் 1586 க்கு இடையில் தயாரிக்கப்பட்டதாக அறியப்படுகின்றன. இவை இப்போது ஜெய்ப்பூரில் 176 ஓவியங்களாக உள்ளன. அவற்றில் 147 ஓவியங்கள் 1884 இல் *தாமஸ் ஹோல்பின் ஹென்ட்லி* என்பவரால் மீண்டும் உருவாக்கப்பட்டன. மற்றொன்றின் இறுதி ஐந்து பகுதிகள், 1598 மற்றும் 1599 க்கு இடையில் தயாரிக்கப்பட்டு 1921 இல் பிரிந்து, *இராஸ்நாமா பிரித்தானிய நூலகத்திலும்* பிற பக்கங்கள் வட அமெரிக்கா, ஐரோப்பா மற்றும் இந்தியா முழுவதும் சேகரிப்புகளில் பரவியுள்ளன ‘பிர்லா கையெழுத்துப் பிரதி’ என அழைக்கப்படும் மூன்றாவது, கொல்கத்தாவில் உள்ள பிர்லா கலை மற்றும் கலாச்சார அகாதமியில் 1605இல் சேர்க்கப்பட்டது. நான்காவது, தற்போது இரண்டு அல்லது அதற்கு மேற்பட்ட சிறு உருவங்கள் மட்டுமே அடையாளம் காணப்பட்டுள்ளன. இது 1616-1617 ஆம் ஆண்டில் எழுதப்பட்டது. நான்காவது, தற்போது இரண்டு அல்லது அதற்கு மேற்பட்ட சிறு உருவங்கள் மட்டுமே அடையாளம் காணப்பட்டுள்ளன. இது 1616-1617 ஆம் ஆண்டில் உருவாக்கப்பட்டது.  
1582இல் மகாபாரதத்தை பாரசீக மொழியில் மொழிபெயர்க்க உத்தரவு பிறப்பிக்கப்பட்டது. ஒரு லட்சம் சுலோகங்களைக் கொண்ட மகாபாரதத்தின் மொழிபெயர்ப்பு பணி 1584-1586 காலகட்டத்தில் மேற்கொள்ளப்பட்டது.
# இராஸ்நாமா

## தற்கால நிலைமை

இன்று இந்தப் படைப்பின் நகலை ஜெய்ப்பூரின் ஜெய்ப்பூர் நகர அரண்மனை வளாகத்திலுள்ள அருங்காட்சியகத்தில் முஷ்பிக்கின் ஓவியங்களுடன் காணப்படுகின்றது. இந்த இராஸ்நாமாவுக்கு அபுல் ஃபசல் முன்னுரை எழுதியுள்ளார். இந்தப் பிரதியின் 11வது பதிப்பில் அபுல் ஃபசல் கி. பி. 1588ஆம் ஆண்டு என தேதியைக் குறிப்பிடுகிறார். ஜெய்ப்பூர் இராஸ்நாமாவில் அக்பர், ஷாஜகான் மற்றும் சா ஆலாம் ஆகியோரின் முத்திரைகள் உள்ளன. இந்த கையெழுத்துப் பிரதியில், 169 அத்தியாயங்கள் விளக்கப்பட்டுள்ளன. பசவன், தஸ்வந்த் மற்றும் லால் ஆகியோர் இதனை நகலெடுத்த கலைஞர்கள் ஆவர். இக்கையெழுத்துப் பிரதியின் 147 மாதிரிகள் 1883 ஆம் ஆண்டில் டி. எச். ஹென்ட்லியின் *மெமோரியல்ஸ் ஆஃப் தி ஜெய்ப்பூர்* *எக்சிபிசன்* என்ற புத்தகத்தில் மீண்டும் உருவாக்கப்பட்டன.
# இராஸ்நாமா

## இரண்டாவது நகல்

இராஸ்நாமாவின் இரண்டாவது நகல் 1598 மற்றும் 1599 க்கு இடையில் முடிக்கப்பட்டது. முதல் பிரதியுடன் ஒப்பிடும்போது, இரண்டாவது பிரதியுடன் 161 ஓவியங்கள் மிகவும் விரிவாக விவரிக்கப்பட்டிருந்தன. இவை இந்து மதத்தை நன்கு புரிந்துகொள்ள உதவும் என்பதால் இந்த பிரதிகள் அரச குடும்ப உறுப்பினர்களுக்கு பரிசுகளாக அனுப்பப்பட்டன. அக்பரின் மத அலுவலகத்தில் உறுப்பினர் அப்துல் காதிர் பதாயுனியின் கூற்றுப்படி, அக்பர் தனது இராச்சியத்தின் அனைத்து அமீர்களுக்கும் பிரதிகளை அனுப்ப உத்தரவிட்டார் என அறிய வருகிறது. அவற்றை கடவுளிடமிருந்து பெறப்பட்ட பரிசு எனவும் அறிவுறுத்தப்பட்டது. அக்பரின் அரசவையில் இடம்பெற்றிருந்த வரலாற்றாசிரியரான அபுல் ஃபசல் எழுதிய முன்னுரையின்படி, இந்த பரிசுகளின் பின்னணியில் உள்ள நோக்கமும் அவற்றின் விநியோகமும் மிகவும் புனிதமானவை.
# புல்வாமா சட்டமன்றத் தொகுதி

**புல்வாமா சட்டமன்றத் தொகுதி** (पुलवामा विधानसभा चुनाव) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். புல்வாமா அனந்த்நாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# புல்வாமா சட்டமன்றத் தொகுதி

## தேர்தல் முடிவுகள்

### 2014

2014 நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சியின் வேட்பாளர் முகமது கலீல் பேண்ட், புல்வாமா தொகுதியில் 11,631 வாக்குகள் வித்தியாசத்தில் வெற்றி பெற்றார்.
# புல்வாமா சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் முகமது கலீலை விட 8148 வாக்குகள் அதிகம் பெற்று சம்மு காசுமீர் மக்களின் சனநாயக கட்சி வேட்பாளர் வகுத் உர் ரகுமான் பரா, புல்வாமா தொகுதியில் வெற்றி பெற்றார்.
# புல்வாமா சட்டமன்றத் தொகுதி

## சட்டமன்ற உறுப்பினர்கள்

| 1962 | சனாவுல்லா சேக் |  |
| --- | --- | --- |
| 1967 | சோனாவுல்லா தர் |  |
| 1972 | சோனாவுல்லா தர் |  |
| 1977 | முகமது இப்ராகிம் தர் |  |
| 1983 | முகமது இப்ராகிம் தர் |  |
| 1987 | பசிர் அகமது நெங்குரு |  |
| 1996 | பசிர் அகமது நெங்குரு |  |
| 2002 | அப்துல் அசிசு மிர் |  |
| 2008 | முகமது கலீல் பேண்ட் |  |
| 2014 | முகமது கலீல் பேண்ட் |  |
| 2024 | வகீது உர் ரகுமான் பரா | } |
# இர்சாத் ரசூல் கர்

**இர்சாத் ரசூல் கர்** (*Irshad Rasool Kar*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சம்மு காசுமீர் தேசிய மாநாட்டுக் கட்சியின் உறுப்பினராக 2024 சம்மு காசுமீர் சட்டப் பேரவைத் தேர்தலில் சோபூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இராகேசு பட்நாகர்

**இராகேசு பட்நாகர்** (*Rakesh Bhatnagar*) ஓர் இந்தியக் கல்வியாளரும், அறிவியலாளரும், இராசத்தான் அமிட்டி பல்கலைக்கழகத்தின் தற்போதைய துணைவேந்தரும் ஆவார். முன்னதாக இவர் பனாரசு இந்து பல்கலைக்கழகத்தின் 27வது துணைவேந்தராகப் பணியாற்றியுள்ளார்.
# இராகேசு பட்நாகர்

## கல்வி

பட்நாகர் தனது முதுநிலை அறிவியல் பட்டத்தினை கான்பூர் பல்கலைக்கழகத்திலிருந்தும் முனைவர் பட்டத்தினைத் தேசியச் சர்க்கரை நிறுவனத்தில் பெற்றார்.
# இராகேசு பட்நாகர்

## தொழில்

புது தில்லி, ஜவகர்லால் நேரு பல்கலைக்கழகத்தில் உயிரித் தொழில்நுட்பப் பள்ளியின் தலைவராகவும், குமாவுன் பல்கலைக்கழகத்தின் துணைவேந்தராகவும், ஜவகர்லால் நேரு பல்கலைக்கழகத்தின் கல்விப் பணியாளர் கல்லூரியின் இயக்குநராகவும், மேம்பட்ட கருவி ஆராய்ச்சி வசதியின் இயக்குநராகவும் பணியாற்றியுள்ளார். பட்நாகர் வாரணாசியில் உள்ள பனாரசு இந்து பல்கலைக்கழகத்தின் துணைவேந்தராகவும் பணியாற்றினார். ஆந்த்ராக்சுக்கு எதிராக மரபணு ரீதியாக வடிவமைக்கப்பட்ட தடுப்பூசியை உருவாக்க இவர் உதவினார். பல முக்கிய இந்திய அறிவியல் கல்விக்கழகங்களில் தேர்ந்தெடுக்கப்பட்ட உறுப்பினராகவும் உள்ள இவர், புதுமைக்கான 2016 இந்தியக் குடியரசுத் தலைவரின் வருகையாளர் விருது உட்படப் பல விருதுகளைப் பெற்றுள்ளார். இவரது குழு வெறிநாய்க் கடிக்கு எதிரான டி. என். ஏ. தடுப்பூசியையும் உருவாக்கியுள்ளது. இவரது ஆராய்ச்சிக் குழு மைக்கோபாக்டீரியம், புரூசெல்லா போன்ற பிற முக்கியமான தொற்று நோய் அமைப்புகளில் ஆராய்ச்சியைத் தொடங்கியுள்ளது. இவற்றின் கட்டுப்பாட்டுக்கான வழிகளை ஏற்படுத்தும் நோக்கில், தொற்று நோய்களின் மூலக்கூறு உயிரியல், மறுசீரமைப்பு தடுப்பூசி மேம்பாடு மற்றும் நிலைக்கருவிலிகளில் திட்டமிடப்பட்ட உயிரணு இறப்பு ஆகியவை இவரது ஆய்வின் முதன்மைப் பகுதிகளாகும்.
# கிரிசு சந்திர திரிபாதி

**கிரிசு சந்திர திரிபாதி** (*G. C. Tripathi*) என்பவர் இந்தியக் கல்வியாளரும், உத்தரப் பிரதேச உயர் கல்விக் குழுத் தலைவரும் ஆவார். முன்னதாக, இவர் பனாரசு இந்து பல்கலைக்கழகத்தின் 26வது துணைவேந்தராக 27 நவம்பர் 2014 முதல் 26 நவம்பர் 2017 வரை பணியாற்றியுள்ளார். இதற்கு முன்னர் திரிபாதி அலகாபாத் பல்கலைக்கழகத்தில் பொருளாதாரப் பேராசிரியராக இருந்துள்ளார்.
# திரிகுணா சென்

**திரிகுணா சென்** (*Triguna Sen*; 24 திசம்பர் 1905-11 சனவரி 1998) இந்திய அரசின் மத்தியக் கல்வி அமைச்சராக இருந்தவரும் கல்வியாளரும் ஆவார். 1965-இல் இந்திய அரசு சென்னுக்குபத்ம பூசண் விருது வழங்கியது. சென் ஜாதவ்பூர் பல்கலைக்கழகத்தின் முதல் துணைவேந்தராகவும் (1956 முதல் 1966 வரை), பனாரசு இந்து பல்கலைக்கழகத்தின் 11வது துணைவேந்தராகவும் இருந்தார். 1967 முதல் 1974 வரை இந்திய நாடாளுமன்றத்தின் மேலவையான மாநிலங்களவையின் உறுப்பினராகவும் இருந்தார். விஜய்கர் ஜோதிசு ரே கல்லூரியில் (ஜாதவ்பூர்) விருந்தினர் விரிவுரையாளராக நிர்வாகக் குழுவில் உறுப்பினராக இருந்தார்.
# வேணி சங்கர் ஜா

**வேணி சங்கர் ஜா** (*Veni Shankar Jha*) என்பவர் ஓர் இந்தியக் கல்வியாளர் ஆவார். இவர் மத்திய மாகாணங்கள் மற்றும் பெராரின் பொது அறிவுறுத்தல் இயக்குநராகவும், 3 சூலை 1956 முதல் 6 ஏப்ரல் 1960 வரை பனாரசு இந்து பல்கலைக்கழகத்தின் துணைவேந்தராகவும் பணியாற்றினார். இந்திய அரசு அவருக்கு 1971ஆம் ஆண்டில் மூன்றாவது மிக உயர்ந்த இந்தியக் குடிமகன் விருதான பத்ம பூசண் விருதை வழங்கியது.
# தெலுக் காடோங் கொமுட்டர் நிலையம்

**தெலுக் காடோங் கொமுட்டர் நிலையம்** (ஆங்கிலம்: *Teluk Gadong Komuter Station*; மலாய்: *Stesen Komuter Teluk Gadong*); சீனம்: 直落牙弄) என்பது மலேசியா, சிலாங்கூர், மாநிலத்தில் கிள்ளான் தெலுக் காடோங் புறநகர்ப் பகுதியில் உள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள தெலுக் காடோங் கொமுட்டர் நிலையம் கிள்ளான்; மற்றும் கோலா கிள்ளான் நகரங்களுக்கு இடையில் உள்ளது.  
இந்த நிலையம் தெலுக் காடோங் புறநகர்ப் பகுதி; தென் மேற்கு கிள்ளான் பகுதி போன்ற பகுதிகளின் போக்குவரத்தை நிறைவு செய்வதற்காகக் கட்டப்பட்டது.
# தெலுக் காடோங் கொமுட்டர் நிலையம்

## பொது

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து தெலுக் காடோங் கொமுட்டர் நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்தில் உள்ளது.  
தெலுக் காடோங் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும்.
# தெலுக் காடோங் கொமுட்டர் நிலையம்

## பொது

### தாமான் கெம்பீரா வளாகம்

1995-ஆம் ஆண்டில் முதன்முதலாகக் கட்டப்பட்ட பழைய கட்டிடத்திற்குப் பதிலாக, 2020-ஆம் ஆண்டில் தெலுக் காடோங் கொமுட்டர் நிலையம் மேம்படுத்தப்பட்டு உள்ளது. தாமான் கெம்பீரா *(Taman Gembira)* எனும் குடியிருப்பு வளாகம் இந்த நிலையத்திற்கு அருகில் உள்ளது.
# கிருதாட்சி

**கிருதாட்சி** (*Ghritachi*), இந்து தொன்மவியலில் சொர்க்கத்தில் வாழும் அரம்பையர்களில் ஒருவர். அரம்பை கிருந்தாட்சி பற்றிய செய்திகள் இராமாயணம், மகாபாரதம் மற்றும் புராணங்களில் குறிப்பிட்டுள்ளது.
# கிருதாட்சி

## புராண & இதிகாசங்களில்

தேவர்களின் கட்டிடக் கலைஞர் விசுவகர்மன் மற்றும் அரம்பை கிருதாட்சிக்கும் பிறந்தவரே நளன் என்று வாமன புராணம் கூறுகிறது. பிரம்ம வைவர்த்த புராணத்தில் விஸ்வகர்மன்-கிருதாட்சிக்கும் பல்வகை சாதியினர் பிறந்தனர் என்று கூறுகிறது.  
வியாசர் தனக்கு நேரடி வாரிசு வேண்டி, கிருதாட்சி மூலம் சுகரை பெற்றெடுத்தாக மகாபாரத்தின் சாந்தி பருவம் மற்றும் தேவி பாகவத புராணம் கூறுகிறது.  
பாரத்துவாஜ முனிவர் கங்கை ஆற்றில் நீராடுகையில், கிருதாட்சியின் அழகில் மயங்கியதால் வெளிப்பட்ட விந்துவை ஒரு மரக்கலத்தில் அடக்கி வைத்து துரோணரை பெற்றெடுத்தார் என மகாபாரதத்தின் ஆதி பருவம் கூறுகிறது.
# பிரேமலோச்சனா

**பிரேமலோச்சனா** (*Pramlocha* ,இந்து தொன்மவியலில் தேவலோகத்தில் வாழும் அரம்பையர்களில் ஒருவர். சமஸ்கிருத மொழியில் *பிரேமம்* என்பதற்கு *காதல்* என்றும் *லோச்சனம்* என்றும் *கண்கள்* என்று பொருள். (காதல் வயப்படும் கண்களைக் கொண்டவள் என்று பொருள்). **கண்டு** ரிஷியின் காதல் வாழ்க்கையில் பிரேமலோச்சனை பல நூறு ஆண்டுகளாக இருந்துள்ளார்.
# பிரேமலோச்சனா

## தொன்ம வரலாறு

பிரம்ம புராணத்தில் **கண்டு** ரிஷியின் தவ வாழக்கையை அழிக்க தேவேந்திரன் அப்சரஸ் பிரேமலோச்சனாவை பூலோகத்திற்கு அனுப்பி வைக்கிறார். காம தேவன் உதவியுடன் பிரேமலோச்சனா *கண்டு* முனிவரை தன் அழகில் மயக்கி முனிவரின் தவ வாழ்க்கையை கெடுத்து, அவருடன் பல்லாண்டுகள் வாழ்க்கை நடத்திய பின் தேவலோகம் சென்றார்.
விஷ்ணு புராணத்தில் (1, அத்தியாயம் 15, ஸ்லோகம் 32) கண்டு முனிவர் பிரேமலோச்சனாவுடன் 907 ஆண்டுகள் காதல் வாழ்க்கையில் ஈடுபட்டார் எனக்கூறுகிறது.
# பிரேமலோச்சனா

## இதனையும் காண்க

- அரம்பையர்
# வல்லன் குமாரன் விளை

**வல்லன் குமாரன் விளை** (*Vallan Kumaran Vilai*) இந்தியா, தமிழ்நாடு, கன்னியாகுமரி மாவட்டத்திலுள்ள ஒரு கிராமமாகும். இது நாகர்கோவிலிலிருந்து 2 கி.மீ. தொலைவில் அமைந்துள்ளது.
# வல்லன் குமாரன் விளை

## பள்ளிகள்

1. அரசு மேல்நிலைப்பள்ளி, வல்லன் குமாரன் விளை
1. அரசு தொடக்கப்பள்ளி, வல்லன் குமாரன் விளை
1. விவேகானந்தா கேந்திரா
1. குமரன் நர்சரி பள்ளி
# வல்லன் குமாரன் விளை

## கோவில்கள்

1. ஸ்ரீ வண்ண விநாயகர் கோவில்
1. தேவி ஸ்ரீ முத்தாரம்மன் கோவில்
1. ஸ்ரீ கண்ணன் கோவில்
1. ஸ்ரீ சிவ சுடலை மாடன் கோவில்
1. இசக்கி அம்மன் கோயில்
1. பெருமாள் சுவாமி கோவில்
1. கடுவா மூர்த்தி திருக்கோவில்
1. பத்ர காளி அம்மன் கோவில்
1. பிரம்மசக்தி அம்மன் திருக்கோவில்
1. பலவேச சுவாமி திருக்கோயில்
# வல்லன் குமாரன் விளை

## சிறப்பு

இந்திய விண்வெளி ஆராய்ச்சி நிறுவன தலைவராகப் பணியாற்றிய கே. சிவன் வல்லங்குமாரவிளை பகுதியில் பிறந்தவர் என்பது இவ்வூரின் சிறப்பாகும்.
# கே. வி. சவுத்ரி

**கே. வி. சவுத்ரி** (*K. V. Chowdary*; பிறப்பு அக்டோபர் 10,1954) என்பவர் 1978ஆம் ஆண்டு இந்திய வருவாய்ப் பணியில் சேர்ந்து ஓய்வுபெற்ற அதிகாரி ஆவார். இவர் 10 சூன் 2015 அன்று நடுவண் விழிப்புணர்வு ஆணையத்தின் ஆணையராகப் பொறுப்பேற்றார், அங்கு 9 சூன் 2019 வரை பணியாற்றினார். மத்திய நேரடி வரி வாரியத்தின் ஆணையராகப் பணியாற்றினார். 2015ஆம் ஆண்டில், இவருக்கு இப்பதவி வழங்கப்பட்டது. இவர் அக்டோபர் 2019இல் ரிலையன்ஸ் தொழில் குழும இயக்குநர்கள் குழுவில் உறுப்பினராக நியமிக்கப்பட்டுள்ளார்.
# எ டிரிப் டூ தி மூன்

## கதை

வானியல் கழகத்தின் கூட்டத்தில், அதன் தலைவர் பேராசிரியர் பார்பென்ஃபூலிஸ்,  
நிலவில் பாதுகாப்பாக தரையிறங்கியதும், வானியலாளர்கள் குப்பியில் இருந்து இறங்கி (விண் உடைகள் அல்லது சுவாசக் கருவிகள் தேவையில்லாமல்) அங்கிருந்து தொலைவில் உள்ள பூமியை பார்க்கிறார்கள். பயணத்தால் ஏற்பட்ட களைப்பில், போர்வைகளைப் போர்த்திக் கொண்டு தூங்குகிறார்கள். அவர்கள் தூங்கும்போது, ஒரு வால்வெள்ளி கடந்து செல்கிறது, எழுமீன்களில் ஒவ்வொரு நட்சத்திரத்திலிருந்தும் மனித முகங்கள் அவர்களை உற்று நோக்குகின்றன. வயதான சனி தன் வளையம் சூழ்ந்த கிரகத்தில் இருந்து ஒரு ஜன்னலுக்கு வெளியே எட்டிப் பார்க்கிறது. மேலும் சந்திரனின் தெய்வமான ஃபோப், பிறைச் சந்திர ஊஞ்சலில் அமர்ந்திருப்பது போல் தோன்றுகிறது. ஃபோப் அங்கே பனிப்பொழிவை ஏற்படுத்துகிறது, அதனால் வானியலாளர்களை எழுகிறார்கள். அவர்கள் ஒரு குகைக்குள் தங்குமிடம் தேடுகிறார்கள், அங்கு அவர்கள் இராட்சத காளான்களைக் கண்டுபிடிக்கிறார்கள். ஒரு வானியலாளர் தனது குடையைத் திறக்கிறார்; அது உடனடியாக வேரூன்றி ஒரு மாபெரும் காளானாக மாறுகிறது.  
இந்த கட்டத்தில், ஒரு செலினைட்டு (கிலேக்க நிலவு தேவதைகளில் ஒருவரான செலீனின் பெயரிடப்பட்ட சந்திரனின் ஒரு பூச்சி நிலவுவாசி ) தோன்றுகிறது. ஆனால் அது ஒரு வானியலாளரால் எளிதில் கொல்லப்படுகிறது, ஏனெனில் அந்த உயிரினங்கள் ஆற்றலுடன் தாக்கப்பட்டால் அவை வெடிக்கும். மேலும் செலினைட்டுகள் வந்து, அவர்களை சூழ்கின்றன. அவற்றை அழிப்பது வானியலாளர்களுக்கு கடினமாகிறது. இறுதியில் செலினைட்டுகள் வானியலாளர்களைப் பிடித்து தங்கள் அரசனின் அரண்மனைக்கு அழைத்துச் செல்கிறன. ஒரு வானியலாளர் செலினைட் மன்னரை அவரது சிம்மாசனத்தில் இருந்து தூக்கி தரையில் வீசுகிறார், இதனால் அவர் வெடிக்கிறார்.  
பின்தொடரும் செலினைட்டுகளைத் தொடர்ந்து தாக்கிறார்கள். அதனால் வானியலாளர்கள் தங்கள் விண்வெளி ஓடமான குப்பியை நோக்கி ஓடிவருகின்றனர். ஐந்து பேர் உள்ளே சென்றுவிடுகின்றனர். ஆறாவது வானியலாளர், பார்பென்ஃபௌலிஸ், நிலவிலிருந்து விண்வெளிக்கு குப்பியை அனுப்ப ஒரு கயிற்றைப் பயன்படுத்துகிறார். ஒரு செலினைட் கடைசி நேரத்தில் விண்வெளி ஓடமான குப்பியை கைப்பற்ற முயற்சிக்கிறாது. வானியலாளர், குப்பி, ஒரு செலினைட் ஆகியன விண்வெளியில் இருந்து விழுந்து பூமியின் கடலில் இறங்குகின்றன. அங்கு அவை ஒரு கப்பலால் மீட்கப்பட்டு கரைக்கு இழுத்துச் செல்லப்படுகின்றன. இறுதிக் காட்சியில் (படத்தின் சில காட்சிகள் காணவில்லை) சிறைபிடிக்கப்பட்ட செலினைட்டின் காட்சி மற்றும் "லேபர் ஓம்னியா வின்சிட்" என்ற பொன்மொழியைத் தாங்கிய ஒரு நினைவுச் சிலையை திறப்பது உட்பட, விண்வெளி வீரர்கள் திரும்பியதைக் கொண்டாடும் ஒரு கொண்டாட்ட அணிவகுப்பு போன்றவைை சித்தரிக்கிறன்றன.
# எ டிரிப் டூ தி மூன்

## நடிகர்கள்

*எ டிரிப் டூ தி மூன்* படம் தயாரிக்கபட்டபோது, திரைப்பட நடிகர்கள் குறித்த எந்தப் பெயரும் திரையில் இடப்படவில்லை; திரைப்படங்களில் தொடக்கத்திலும், இறுதியிலும் படக் குழுவினர் குறித்து குறிப்பிடும் நடைமுறை பிற்காலத்திலேதான் வந்தது.
# கொல்கத்தா தெற்கு மக்களவைத் தொகுதி

**கொல்கத்தா தெற்கு மக்களவைத் தொகுதி** (*Kolkata Dakshin Lok Sabha constituency*)(முன்பு கல்கத்தா தெற்கு மக்களவைத் தொகுதி என்று அழைக்கப்பட்டது) இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் கொல்கத்தா தெற்குப் பகுதியில் அமைந்துள்ளது. இந்த மக்களவைத் தொகுதியில் உள்ள ஏழு சட்டமன்ற தொகுதிகளில் நான்கு கொல்கத்தா மாவட்டத்திலும், மூன்று தெற்கு 24 பர்கனா மாவட்டத்திலும் உள்ளன.
# கொல்கத்தா தெற்கு மக்களவைத் தொகுதி

## சட்டப்பேரவை பிரிவுகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, கொல்கத்தா தெற்கு மக்களவைத் தொகுதி 2009 முதல் பின்வரும் சட்டமன்றப் பிரிவுகளைக் கொண்டுள்ளது.
| 149 | கஸ்பா | தெற்கு 24 பர்கனா | அஇதிகா | ஜாவேத் அகமது கான் |
| --- | --- | --- | --- | --- |
| 153 | பெஹாலா புர்பா | அஇதிகா | ரத்னா சாட்டர்ஜி |  |
| 154 | பெஹாலா பாசிம் | சுயேச்சை | பார்த்தா சாட்டர்ஜி |  |
| 158 | கொல்கத்தா துறைமுகம் | கொல்கத்தா | அஇதிகா | பாபி ஹக்கிம் |
| 159 | பவானிபூர் | அஇதிகா | மம்தா பானர்ஜி |  |
| 160 | ராஷ்பேரி | அஇதிகா | தேபாசிஷ் குமார் |  |
| 161 | பாலிகுஞ்ச் | அஇதிகா | பாபுல் சுப்ரியோ | } |
# கொல்கத்தா தெற்கு மக்களவைத் தொகுதி

## நாடாளுமன்ற உறுப்பினர்கள்

| முதலில் | 1952-57 | சியாமா பிரசாத் முகர்ஜி | பாரதீய ஜன சங்கம் |
| --- | --- | --- | --- |
| *இந்தத் தொகுதியின் பெயர் கல்கத்தா தென்கிழக்கு தொகுதியிலிருந்து கல்கத்தா கிழக்கு என்று மாற்றப்பட்டது* |  |  |  |
| இரண்டாவது | 1957-62 | சாதன் குப்தா | இந்திய பொதுவுடமைக் கட்சி |
| மூன்றாவது | 1962-67 | ரனேந்திரநாத் சென் |  |
| *இந்தத் தொகுதியின் பெயர் கல்கத்தா தெற்கு என மாற்றப்பட்டது* |  |  |  |
| நான்காவது | 1967-71 | கணேஷ் கோஷ் | இந்திய பொதுவுடமைக் கட்சி (மார்க்சிஸ்ட்) |
| ஐந்தாவது | 1971-77 | பிரியா ரஞ்சன் தாஸ்முன்சி | இந்திய தேசிய காங்கிரசு |
| ஆறாவது | 1977-80 | திலீப் சக்ரவர்த்தி | ஜனதா கட்சி |
| ஏழாவது | 1980-84 | சத்ய சாதன் சக்ரவர்த்தி | இந்திய பொதுவுடமைக் கட்சி (மார்க்சிஸ்ட்) |
| எட்டாவது | 1984-89 | போலநாத் சென் | இந்திய தேசிய காங்கிரசு |
| ஒன்பதாவது | 1989-91 | பிப்லாப் தாசுகுப்தா | இந்திய பொதுவுடமைக் கட்சி (மார்க்சிஸ்ட்) |
| பத்தாவது | 1991-96 | மம்தா பானர்ஜி | இந்திய தேசிய காங்கிரசு} |
| பதினோராவது | 1996-98 |  |  |
| பன்னிரண்டாம் | 1998-99 | அகில இந்திய திரிணாமுல் காங்கிரசு |  |
| பதின்மூன்று | 1999-04 |  |  |
| பதினான்காம் | 2004-09 |  |  |
| *கொல்கத்தா தெற்கு மக்களவைத் தொகுதி என பெயர் மாற்றம்* |  |  |  |
| பதினைந்தாம் | 2009-11 | மம்தா பானர்ஜி | அகில இந்திய திரிணாமுல் காங்கிரசு |
| 2011-14^ | சுப்ரதா பக்சி |  |  |
| பதினாறாவது | 2014-19 |  |  |
| பதினேழாவது | 2019-24 | மாலா ராய் |  |
| பதினெட்டாவது | 2024-*முதல்* | } |  |
^ இடைத் தேர்தல்
# கம்போங் ராஜா ஊடா கொமுட்டர் நிலையம்

**கம்போங் ராஜா ஊடா கொமுட்டர் நிலையம்** (ஆங்கிலம்: *Kampung Raja Uda Komuter Station*; மலாய்: *Stesen Komuter Kampung Raja Uda*); சீனம்: 甘榜拉惹乌达) என்பது மலேசியா, சிலாங்கூர், மாநிலத்தில் கிள்ளான் கம்போங் ராஜா ஊடா புறநகர்ப் பகுதியில் உள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கம்போங் ராஜா ஊடா கொமுட்டர் நிலையம் கிள்ளான்; மற்றும் கோலா கிள்ளான் நகரங்களுக்கு இடையில் உள்ளது.
# கம்போங் ராஜா ஊடா கொமுட்டர் நிலையம்

## பொது

கம்போங் ராஜா ஊடா கொமுட்டர் நிலையம் புறநகர் பகுதியில் கட்டப்பட்டது; மற்றும் கிள்ளான் துறைமுகத்தில் இருந்து வடகிழக்கில் அமைந்துள்ள கம்போங் ராஜா ஊடா என்ற கிராமத்தின் பெயரால் பெயரிடப்பட்டது.  
1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து கம்போங் ராஜா ஊடா நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்தில் உள்ளது.
# கம்போங் ராஜா ஊடா கொமுட்டர் நிலையம்

## பொது

### சா ஆலாம் விரைவுச்சாலை

இந்த நிலையத்தில் இருந்து கோலாலம்பூர்-கிள்ளான் நெடுஞ்சாலை; சா ஆலாம் விரைவுச்சாலை *(Shah Alam Expressway)* எனும் (கெசாஸ் நெடுஞ்சாலை) *(Konsortium Expressway Shah Alam Selangor - KESAS);* கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE)* ஆகிய நெடுஞ்சாலைகளுக்குச் செல்ல 10 நிமிடங்கள் மட்டுமே பிடிக்கும்.  
தெலுக் காடோங் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும்.
# ராச்போரா சட்டமன்றத் தொகுதி

**ராச்போரா சட்டமன்றத் தொகுதி** (*राजपोरा विधान सभा*) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். ராச்போரா அனந்த்நாக் மக்களவைத் தொகுதிக்கு உட்பட்ட ஒரு சட்டமன்ற தொகுதியாகும்.
# ராச்போரா சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டமன்றத் தேர்தலில், ராஜ்போரா தொகுதியில் சம்மு காசுமீர் மக்கள் சனநாயகக் கட்சியின் வேட்பாளர் கசீப் திராபு வெற்றி பெற்றார்.
# ராச்போரா சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டப்பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் குலாம் மோகி உத்தின் மிர் 25627 வாக்குகள் பெற்று ராச்போரா தொகுதியில் வெற்றி பெற்றார்
# ராச்போரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | குலாம் முகமது ராச்போரி |  |
| 1967 | குலாம் முகமது ராச்போரி |  |
| 1972 | பசீர் அகமது மகரே |  |
| 1996 | குலாம் மோகி உத்தின் மிர் |  |
| 2002 | செய்யது பசீர் அகமது சா |  |
| 2008 | செய்யது பசீர் அகமது சா |  |
| 2014 | கசீப் திரபு |  |
| 2024 | குலாம் மோகி உத்தின் மிர் | } |
# திகார் (திருவிழா)

**திகார்** (*Tihar (festival*))(**தீபாவளி** மற்றும் **யமபஞ்சக்** என்றும் அழைக்கப்படுகிறது) என்பது நேபாள நாட்டினர்களும் சிக்கிம் மாநிலத்தவரும் கூர்க்கா சமூகத்தினரும் (குறிப்பாக டார்ஜீலிங் மற்றும் காளிம்பொங்கில் வசிக்கும் இந்திய கூர்காக்கள்) கொண்டாடும் ஐந்து நாள் ஆன்மீக மற்றும் கலாச்சார இந்து பண்டிகையாகும்.  
தீபாவளியை காத்மாண்டு பள்ளத்தாக்கில் நேவார் நேபாளி யமபஞ்சக் திகார் என்றும், மதேசி நேபாளி மாதேசு மாகாணத்தில் **தீபாவளி திகார்** என்றும் குறிப்பிடுகின்றனர். நேபாளத்தின் பிற பகுதிகளிலும், இந்திய மாநிலமான சிக்கிம் மற்றும் கூர்க்காக்கள் வசிக்கும் பகுதியிலும், நேபாளிகள் மற்றும் இந்திய கோர்காக்கள் இருவரும் தீபாவளியை **திகார் பர்வா** என்று குறிப்பிடுகிறார்கள். இது வீட்டிற்கு உள்ளேயும் வெளியேயும் தீபம் ஏற்றுவதன் மூலம் குறிக்கப்படுகிறது, ஆனால் இந்தியாவின் பிற பகுதிகளில் தீபாவளியைப் போலல்லாமல், திகாரின் ஐந்து நாட்களில் மரணத்தின் கடவுளான யமனுடன் தொடர்புடைய நான்கு உயிரினங்களின் கொண்டாட்டம் மற்றும் வழிபாடு ஆகியவை அடங்கும், இறுதி நாள் மக்களுக்காக ஒதுக்கப்பட்டுள்ளது. விக்ரம் சம்வாத் நாட்காட்டியின்படி, திருவிழா ஒவ்வொரு ஆண்டும் கார்த்திகை கிருஷ்ண பக்ஷத்தின் திரயோதசி திதி (சந்திரன் குறைந்து வரும் 13வது நாள்) காகத்துடன் (காகம் திகார்) தொடங்கி கார்த்திகை சுக்லா பக்ஷ தித்தி திதியில் பாய் டிக்காவுடன் முடிவடைகிறது. கிரிகோரியன் நாட்காட்டி, ஒவ்வொரு ஆண்டும் அக்டோபர் முதல் நவம்பர் வரை இந்தத் திருவிழா வருகிறது.
# திகார் (திருவிழா)

## கொண்டாட்டம்

நேபாளத்தின் பல்வேறு சமூகங்கள் திகாரை வெவ்வேறு முறைகளில் கொண்டாடுகின்றனர். இந்த திருவிழா நேவார் மக்களிடையே சுவாந்தி என்றும், மாதேசி மக்களிடையே தீபாவளி என்றும் பிரபலமாக அறியப்படுகிறது. நேபாளிகள் வாழும் வீடுகள் அல்லது முற்றங்களின் தரையில் வண்ண அரிசி, உலர்ந்த மாவு, வண்ண மணல் அல்லது பூவிதழ்கள் போன்ற பொருட்களைப் பயன்படுத்தி ரங்கோலி என்று அழைக்கப்படும் கோலத்தினை இடுகிறார்கள். இது தெய்வங்கள் மற்றும் தெய்வங்களுக்கு, குறிப்பாக இலக்குமியை வரவேற்கும் புனிதமான செயலாகக் கருதப்படுகிறது. ஐந்து நாட்களுக்கு, மக்கள் தங்கள் வீடுகளை அலங்கரித்து, மாலை நேரங்களில் வீட்டைச் சுற்றி வண்ண விளக்குகள், மெழுகுவர்த்திகள், மின்சார சரம் விளக்குகள் ஆகியவற்றை ஏற்றி வைக்கின்றனர். சந்திர மாதத்தின் இருண்ட இரவான அமாவாசை இரவில் இலக்குமி பூசை வருவதால், மக்கள் வண்ண விளக்கு, மெழுகுவர்த்தி ஏற்றி வைக்கின்றனர். இருளை அகற்ற, இலக்குமி தேவியை (செல்வத்தின் தெய்வம்) வரவேற்க வீட்டிற்கு ஒளியைக் கொண்டு வர இவ்வாறு செய்கின்றனர்.  
திருவிழாவின் போது பட்டாசுகள் வெடிக்கப்படுகின்றன. இருப்பினும் சமீபத்திய ஆண்டுகளில் அதிகரித்து வரும் விபத்து மற்றும் காற்று/ஒலி மாசினை மேற்கோள் காட்டி நேபாள அரசு பட்டாசுகளைப் பயன்படுத்தத் தடை விதித்துள்ளது.  
குழந்தைகள் பக்கத்து வீடுகளுக்குச் சென்று பாடல்களைப் பாடி பரிசுப் பணம் மற்றும் உணவுப் பொருட்களை அன்பளிப்பாகப் பெற்று மகிழ்ந்து விளையாடுவார்கள்.  
தசைனுக்குப் பிறகு இரண்டாவது பெரிய நேபாளி பண்டிகையாக திகார் உள்ளது. மேலும் வழக்கமாக நேபாள அரசு மூன்று நாள் தேசிய விடுமுறை வழங்குகிறது. இந்தத் திருவிழா புதுமையானதாகக் கருதப்படுகிறது. ஏனெனில் இது கடவுள்களுக்கு மட்டுமல்ல, மனிதர்களுடன் நீண்ட காலம் வாழ்ந்த காகங்கள், பசுக்கள் மற்றும் நாய்கள் போன்ற விலங்குகளுக்கும் மரியாதை செலுத்துகின்றனர்.
# திகார் (திருவிழா)

## காக் திகார் (நாள் 1)

திகாரின் முதல் நாள் காக் (காகம்) என்று அழைக்கப்படுகிறது. மரணக் கடவுளான யமனின் தூதுவர்களாக நம்பப்படும் காகங்கள் கூரைகளில் அல்லது தெருக்களில் வைக்கப்படும் தானியங்கள், விதைகள் மற்றும் இனிப்புகள் ஆகியவற்றுடன் வணங்கப்படுகின்றன. காகங்களின் கூச்சல் இந்து மதத்தில் சோகத்துடனும் துக்கத்துடனும் தொடர்புடையது. ஏனெனில் இந்தப் பறவைகள் எமனின் செய்திகளை எடுத்துச் செல்வதாக நம்பப்படுகிறது. காகங்களுக்கு உணவளித்து, பக்தர்கள் அவற்றை அமைதிப்படுத்தி, வரும் ஆண்டிற்கான மரணம் மற்றும் துக்கத்தைத் தடுக்கவும் நம்புகிறார்கள். இந்துக்களின் மருத்துவக் கடவுளான தன்வந்தரி இந்த நாளில் வணங்கப்படுகிறார். இந்த நாளில் நகைகள், பாத்திரங்கள் மற்றும் வீட்டு உபகரணங்களை வாங்கும் பாரம்பரியமும் உள்ளது. இந்த நாளில் தங்கம் அல்லது வெள்ளி வாங்குவது நல்லதாகக் கருதப்படுகிறது.
# திகார் (திருவிழா)

## குகூர் திகார் (நாள் 2)

இரண்டாவது நாள் குகூர் (நாய் திகார்) என்று அழைக்கப்படுகிறது. இந்த நாளில் மக்கள் நாய்க்குப் பூஜை செய்கிறார்கள். இந்த நாளில், செல்லப்பிராணிகளாக இருந்தாலும் சரி, தெரு நாய்கள் என்றாலும் சரி, அனைத்து நாய்களுக்கும் விருந்துகள் வழங்கப்படுகின்றன, மேலும் இவற்றின் நெற்றியில் *திலகம்* இட்டு கழுத்தில் மாலையினையும் அணிவித்து வணங்குகின்றனர். இந்த நாள் மனிதர்களுக்கும் நாய்களுக்கும் இடையிலான சிறப்பு உறவைக் கொண்டாடுகிறது. சொர்க்கத்தின் வாயில்களில், யுதிஷ்டிரன் தன்னை எமன் என்று வெளிப்படுத்திக் கொள்ளும் நாய் இல்லாமல் நுழைய மறுக்கிறான். இவ்வாறு, மனிதனுக்கும் நாய்க்கும் இடையிலான பண்டைய பிணைப்பு மகாபாரதத்தில் கூறப்பட்டுள்ளது.  
மகாபாரதத்தில் குறிப்பிட்டுள்ளபடி, சிவபெருமானின் கடுமையான வெளிப்பாடாக இருந்த பைரவா, ஒரு நாயை ஒரு வாகனமாகக் கொண்டிருந்தார். மரணத்தின் கடவுளான எமனுக்கு இரண்டு பாதுகாப்பு நாய்கள் இருப்பதாக நம்பப்படுகிறது. ஒவ்வொன்றுக்கும் நான்கு கண்கள் உள்ளன. நரகன் என்ற இந்து கருத்தாக்கமான நரகம். வாயில்களை இந்த நாய்கள் கண்காணிக்கும் என்று கூறப்படுகிறது. இந்த நம்பிக்கையின் காரணமாக, இந்த நாள் நரக சதுர்த்தசியாகவும் அனுசரிக்கப்படுகிறது.  
குக்குர் திகார் இணையத்தில் பரவலான புகழைப் பெற்றுள்ளது. மேலும் 2016ஆம் ஆண்டில், மெக்சிக்கோ நகரத்தில் இதேபோன்ற கொண்டாட்டத்தினை மெக்சிகன் விலங்கு உரிமைக் குழு அங்கீகரித்து ஏற்றுக்கொண்டுள்ளது.
# திகார் (திருவிழா)

## கை திகார் மற்றும் லட்சுமி பூஜை (நாள் 3)

மூன்றாம் நாளின் காலைக் காய் (பசு திகார்) என்று அழைக்கப்படுகிறது. இந்து மதத்தில் பசு ஒரு முக்கியமான விலங்கு. பசு புனிதமானதாகக் கருதப்படுகிறது. பசுவின் ஆசனவாய் அல்லது மலம் கழிக்கும் பொருட்களில் (கோபர் மற்றும் கோமுத்ரா) மகாலட்சுமி இருப்பதாக ஒரு நம்பிக்கை உள்ளது. இந்துக்கள் பசுவைக் குறிப்பாகக் கீழ்ப்படிதல் உள்ள விலங்காக மதிக்கிறார்கள். ப்சு எடுக்கும் அளவுக்கு அதிகமாகக் கொடுக்கிறது. பசும் பால், பாலாடைக்கட்டி, நெய், சிறுநீர் மற்றும் சாணத்தை உற்பத்தி செய்கிறது. முதல் மூன்றைச் சாப்பிடலாம் என்றாலும், சிறுநீர் நன்மை பயக்கும் என்று நம்பப்படுகிறது. சாணம் எரிபொருளாக எரிக்கப்படுகிறது அல்லது உரமாகப் பயன்படுத்தப்படுகிறது. எனவே, திகாரின் மூன்றாவது நாளில், நேபாளி இந்துக்கள் பசுவுக்கு விருந்துகளை உணவாக அளித்து, திலகமிட்டு மாலை அணிவித்து வணங்குவதன் மூலம் தங்கள் நன்றியைக் காட்டுகிறார்கள்.  
மூன்றாவது நாள் திகார் திருவிழாவின் மிக முக்கியமான நாளாகவும் கருதப்படுகிறது. திருவிழாவின் முக்கியத் தெய்வமான இலக்குமியை, வீடுகளைச் சுத்தம் செய்து, வீடுகளுக்கு வரவேற்கின்றனர். மேலும் வீடுகளில் கதவுகள் மற்றும் ஜன்னல்கள் செதில்களால் செய்யப்பட்ட மாலைகளால் அலங்கரிக்கின்றனர். தெய்வம் இருண்ட வீடுகளுக்குச் செல்ல மாட்டார் என்ற நம்பிக்கையில் வீடுகளைச் சுற்றி மின்சார விளக்குகளைப் பொருத்துகின்றனர். வீட்டைச் சுற்றி, குறிப்பாகக் கதவுகள் மற்றும் ஜன்னல்களில் விளக்குகள் ஏற்றப்படுகின்றன. செல்வம், செழிப்பு மற்றும் நல்ல ஆரோக்கியத்தை விரும்பும் வகையில் மாலையில் இலக்குமிக்கு சிறப்புப் பூஜை செய்யப்படுகிறது.  
மாலையில், இளம் பெண்கள் சுற்றுப்புறத்தைச் சுற்றி, *பைலோ* என்ற பாரம்பரியப் பாடலைப் பாடுகிறார்கள்; நடனமாடுகிறார்கள். இவர்களில் இச்செயலுக்காக வெகுமதியாகச் சிறிய அளவிலான பணமும் உணவும் வழங்கப்படுகின்றன. இந்த குறிப்பிட்ட நாளில் பட்டாசு வெடிப்பதும் பொதுவானது.
# திகார் (திருவிழா)

## கோவர்த்தன் பூசையும் மகா பூசையும் (4வது நாள்)

திகாரின் நான்காவது நாள் கோரூ பூஜை என்று அழைக்கப்படுகிறது. இந்நாளில் எருது வணங்கப்பட்டுக் கொண்டாடப்படுகிறது. எருது இந்து மதத்தில் பசுவுக்கு ஒத்ததாகக் கருதப்படுகிறது. ஏனெனில் எருது கை உழைப்பை வழங்குகிறது. குறிப்பாக நேபாளம் போன்ற விவசாய நாட்டிற்கு முக்கியமானது. வைணவ இந்துக்கள் கோவர்தனன் பூஜை செய்கிறார்கள். இது புனித கோவர்தன் மலையை நோக்கி வழிபடப்படுகிறது. மலையின் பிரதிநிதியாக ஒரு மாட்டுச் சாணக் குவியல் இடப்பட்டு வணங்கப்படுகிறது.  
திகாரின் நான்காவது நாளும் பொதுவாக நேபாள சம்பத் நாட்காட்டியின் முதல் நாளுடன் ஒத்துப்போகிறது. இதனால், இது நேவார் சமூகத்திற்கான கொண்டாட்டமான மகா பூஜை ஆகும். மகா பூஜை என்பது ஒரு தனித்துவமான பாரம்பரியமாகும் பூசையாகும்.
# திகார் (திருவிழா)

## பாய் திகா (நாள் 5)

திகாரின் ஐந்தாவது மற்றும் கடைசி நாள் பாய் திகா என்று அழைக்கப்படுகிறது. நாடு முழுவதும் மிகுந்த ஆரவாரத்துடன் கொண்டாடப்படும் இந்த நிறைவு நாளில், சகோதரச் சகோதரிகள் தங்கள் உணர்வுகளை வெளிப்படுத்த ஒருவருக்கொருவர் பரிசுகளை வழங்குவதன் மூலம் தங்கள் சிறப்புப் பிணைப்பைக் குறிக்கின்றனர்.  
யமுனை தேவியின் சகோதரர் நோய்வாய்ப்பட்டபோது, மரணத்தின் கடவுளான எமன் அவரது ஆன்மாவை எடுக்க வந்தார் என்று புராணக்கதை கூறுகிறது. தனது சகோதரருக்காகத் தனது இறுதி பூஜையை முடிக்கும் வரை காத்திருக்குமாறு யமுனா மரணக் கடவுளிடம் கெஞ்சினார். பின்னர் அவர் ஒரு நீண்ட விரிவான விழாவைத் தொடங்கினார். யமுனை நதி தனது சகோதரரின் நெற்றியில் உள்ள தீக்குளியை மறைத்து, அவர் மீது தெளித்த எண்ணெய் காய்ந்து, அவரது கழுத்தில் அவர் வைத்த மகமாலி புல்கோ மாலா (கோம்ப்ரினா குளோபொசா) மலர்கள் வாடிவிடும் வரை அவரை அழைத்துச் செல்ல வேண்டாம் என்று யமனிடம் கேட்டுக்கொண்டது.  
இவ்வாறு, திகாரின் ஐந்தாவது நாளில், சகோதரிகள் தங்கள் சகோதரர்களைச் சுற்றி புனித நீர் தெளித்து ஆசீர்வதிக்கப்பட்ட எண்ணெய்யின் பாதுகாப்புத் தடையை உருவாக்கி, அவர்களைப் பல முறை சுற்றி வருகின்றனர். *மகாமாலி* மலரிலிருந்து தயாரிக்கப்படும் ஒரு மாலையினை (*கோம்ப்ரினா குளோபொசா*) சகோதரரின் கழுத்தில் அணிவிக்கின்றனர். ஏனெனில் இந்த மலர் நீண்ட ஆயுளுக்குப் பெயர் பெற்றது. சகோதரரின் நெற்றியில் வைக்கப்படும் திலகமும் தனித்துவமானது. அதில் ஏழு வெவ்வேறு வண்ணங்கள் உள்ளன. சகோதரரால் சகோதரியின் நெற்றியிலும் திலகம் இடப்படுகிறது.  
சகோதரர் சகோதரியை விட மூத்தவரா அல்லது இளையவரா என்பதைப் பொருட்படுத்தாமல் இந்த விழா நடைபெறுகிறது. மேலும் முதல் அல்லது இரண்டாவது உறவினர்களும் விழாவில் கலந்துகொள்வர். இறுதியில், சகோதரர் தங்கள் சகோதரிகளின் பாதங்களை நெற்றியினால் தொட்டு, அன்பு, மரியாதை செலுத்தி தமது பக்தியைப் பறைசாற்றுகின்றனர். *செல் ரோட்டி*, பழங்கள் மற்றும் சமைத்த உணவுகளை வழங்குகின்றனர். அதே நேரத்தில் சகோதரிகள் பணம் அல்லது ஆடை போன்ற பிற பரிசுகளைப் பெறுகிறார்கள்.
# கும்பகோணம் மண்டலம், அ.போ.க., கும்ப லிட்

கும்பகோணம் மண்டலம்- அ.போ.க., கும்ப (வ.து)
# கும்பகோணம் மண்டலம், அ.போ.க., கும்ப லிட்

## வரலாறு

தமிழ்நாடு அரசு போக்குவரத்துக் கழகம், கும்பகோணம் லிட்., கும்பகோணம் மண்டலத்தை தலைமையிடமாக அமைக்கப்பட்டது.
# கும்பகோணம் மண்டலம், அ.போ.க., கும்ப லிட்

## கிளைகள்

கும்பகோணம் மண்டலத்தில் 10 கிளைகள் மூலம் சென்னை, விழுப்புரம், திருவாரூர், நாகை, திருச்சி, அரியலூர், புதுக்கோட்டை, புதுவை, கடலூர், சேலம், கோவை, திருப்பூர், மதுரை ஆகிய மாவட்டங்களில் தனது பேருந்து சேவையை வழங்கி வருகிறது.  
1. கும்பகோணம்- 1  
2. கும்பகோணம்- 2  
3. கும்பகோணம்- 3  
4. தஞ்சாவூர்- 1  
5. தஞ்சாவூர்- 2  
6. தஞ்சாவூர்- 3  
7. திருவையாறு  
8. பட்டுக்கோட்டை  
9. ஒரத்தநாடு  
10. பேராவூரணி
# கும்பகோணம் மண்டலம், அ.போ.க., கும்ப லிட்

## ஆதாரம்

1. www.tnstckum.in
# கொல்கத்தா வடக்கு மக்களவைத் தொகுதி

**கொல்கத்தா வடக்கு மக்களவைத் தொகுதி** (*Kolkata Uttar Lok Sabha constituency*) இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் கொல்கத்தா வடக்குப் பகுதிகளை அடிப்படையாகக் கொண்டது. கொல்கத்தா வடக்கு மக்களவைத் தொகுதியின் ஏழு சட்டமன்றத் தொகுதிகளும் கொல்கத்தா மாவட்டத்தில் உள்ளன.
# கொல்கத்தா வடக்கு மக்களவைத் தொகுதி

## சட்டப்பேரவை தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, கொல்கத்தா வடக்கு மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.
| 162 | சௌரஞ்சி | கொல்கத்தா | நயனா பந்தோபாத்யாய் | அஇதிகா |
| --- | --- | --- | --- | --- |
| 163 | எண்டாலி | சுவர்ண கமல் சகா | அஇதிகா |  |
| 164 | பேலேகட்டா | பரேஷ் பால் | அஇதிகா |  |
| 165 | ஜோராசங்கோ | விவேக் குப்தா | அஇதிகா |  |
| 166 | சியாம்புகூர் | சசி பன்ஜா | அஇதிகா |  |
| 167 | மணிக்டலா | சுப்தி பாண்டே | அஇதிகா |  |
| 168 | காசிப்பூர்-பெல்கச்சியா | அட்டின் கோஷ் | அஇதிகா | } |
# கொல்கத்தா வடக்கு மக்களவைத் தொகுதி

## நாடாளுமன்ற உறுப்பினர்கள்

| 2009 | சுதீப் பந்தோபாத்யாய் | அகில இந்திய திரிணாமுல் காங்கிரசு |
| --- | --- | --- |
| 2014 |  |  |
| 2019 |  |  |
| 2024 | } |  |
முந்தைய ஆண்டுகளில் கொல்கத்தாவின் வடக்குப் பகுதிகளைச் சேர்ந்த மக்களவை உறுப்பினர்களுக்கு கல்கத்தா வடகிழக்கு மக்களவைத் தொகுதியையும் கல்கத்தா வடமேற்கு மக்களவைத் தொகுதியையும் பார்க்கவும்.
# அக்கரன்

**அக்கரன்** (*Akkaran*) 2024 இல் அருண் கே பிரசாத் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். புதிர் தொடர்பான இக்குற்றத் திரைப்படத்தில் எம். எசு. பாசுகர், கபாலி விசுவந்து ஆகியோர் நடித்திருந்தனர். இப்படத்தை கே. கே. டியின் குன்றம் புரொடக்சன்சு தயாரித்தது.
# அக்கரன்

## நடிகர்கள்

- வீரபாண்டியாக எம். எசு. பாசுகர்
- சிவாவாக கபாலி விசுவந்து
- தேவியாக வெண்பா
- பரந்தாமனாக நமோ நாராயணன்
- அர்சுனாக ஆகாசு பிரேம்குமார்
- பிரியாவாக பிரியதர்சினி அருணாசலம்
# அக்கரன்

## அறிமுகம்

இப்படத்தில் அருண் கே பிரசாத் அறிமுகமானார்.
# அக்கரன்

## வரவேற்பு

தி *தி டைம்ஸ் ஆஃப் இந்தியாவின்* அபினவ் சுப்பிரமணியன் படத்திற்கு 5இற்கு 2 நட்சத்திரங்கள் என்று மதிப்பிட்டார். "அறிமுக இயக்குநர் அருண் கே பிரசாத் இப்படத்தில் சில விருவிருப்பான வளைவுப் பந்துகளை வீசுகிறார். நிகழ்வுகள் வெளிவருவதையும், இந்த குடும்பத்திற்கு என்ன நடந்தது என்பதன் முழு அளவையும் நீங்கள் பார்க்கும்போது, விசித்திரமான ஒன்று நடக்கிறது" என்று எழுதினார்.  
டைம்சு நவ்-இன் மணிகண்டன் கே. ஆர். படத்திற்கு 5-இற்கு 2.5 நட்சத்திரங்களை வழங்கியதுடன், "பார்வையாளர்களை மகிழ்விப்பது என்ற அதன் நோக்கத்தில் நியாயமான வெற்றியை நிர்வகிக்கும் ஒரு கெளரவமான குற்றப் பழிவாங்கும் அதிரடி" என்று கூறினார். மேலும், *தினகரனின்* விமர்சகர் ஒருவர் படத்திற்கு கலவையான விமர்சனங்களை அளித்தார்.
# கோவிந்த் மாளவியா

பண்டிதர் **கோவிந்த் மாளவியா** (*Govind Malaviya*; 14 செப்டம்பர் 1906-27 பிப்ரவரி 1961) என்பவர் ஓர் இந்தியச் சுதந்திரப் போராட்ட வீரரும், கல்வியாளரும் அரசியல்வாதியும் ஆவார். 1947 திசம்பரில் பனாரசு இந்து பல்கலைக்கழகத்தின் இணை-துணைவேந்தராக நியமிக்கப்பட்ட மாளவியா, 1948 திசம்பரில் துணைவேந்தராகப் பணியாற்றினார். 1957இல் மீண்டும் தேர்ந்தெடுக்கப்பட்ட இவர், 1961இல் பதவியிலிருந்தபோது இறந்தார்.
# எலக்சன்

**எலக்சன்** (*Election*) என்பது 2024 இல் வெளிவந்த இந்தியத் தமிழ் அரசியல் அதிரடித் திரைப்படமாகும். தமிழ் இயக்கிய இப்படத்தை ரீல் குட் பிலிம்சு தயாரித்தது. இப்படத்தில் விஜயகுமார் முக்கியக் கதாபாத்திரத்தில் நடிக்க, பிரீத்தி அசுரானி, இரிச்சா ஜோசி (அவரது அறிமுகம்) ஜார்ஜ் மரியன், பாவெல் நவகீதன், திலீபன், இராஜீவ் ஆனந்த் ஆகியோர் நடித்திருந்தனர்.  
ரீல் குட் பிலிம்சின் முதல் முயற்சியாக இருப்பதால், 2022 சூலை மாதம் தயாரிப்பு: 1 என்ற தற்காலிக தலைப்பில் இப்படம் அதிகாரப்பூர்வமாக அறிவிக்கப்பட்டது. மேலும் அதிகாரப்பூர்வ தலைப்பு 2024 பெப்ரவரியில் அறிவிக்கப்பட்டது. முதன்மைப் படம் எடுக்கும் பணி அதே மாதத்தில் தொடங்கியது. பெரும்பாலும் சென்னையில் 62 நாட்கள் என்ற ஒரே அட்டவணையில் படமாக்கப்பட்டது. செப்டம்பர் தொடக்கத்தில் முடிவடைந்தது. கோவிந்த் வசந்தா இசையமைத்த இப்படத்திற்கு மகேந்திரன் ஜெயராஜ் ஒளிப்பதிவு செய்துள்ளார். சி. எஸ். பிரேம் குமார் படத்தொகுப்பு செய்துள்ளார்.  
*எலக்சன்* 2024 மே 17 அன்று திரையரங்குகளில் வெளியிடப்பட்டது.
# எலக்சன்

## நடிகர்கள்

- விஜயகுமார்
- ப்ரீத்தி அசுரானி
- இரிச்சா ஜோசி
- ஜார்ஜ் மரியான்
- பாவெல் நவகீதன்
- திலீபன்
- இராஜீவ் ஆனந்த்
- நச்சியல் சுகந்தி
- சமீர் தர்சன்
# எலக்சன்

## தயாரிப்பு

முதன்மை புகைப்படம் எடுக்கும் பணி 2022 சூலை 13 முதல் 2022 செப்டம்பர் 4 வரை நடைபெற்றது. இப்படம் 2024 மே 17 அன்று வெளியிடப்பட்டது. முழு படப்பிடிப்பும் 70 நாட்களுக்குள் முடிக்கப்பட்டது. தொழில்நுட்பக் குழுவில் இசையமைப்பாளர் கோவிந்த் வசந்தா, ஒளிப்பதிவாளர் மகேந்திரன் ஜெயராஜு, ஆசிரியர் சி. எஸ். பிரேம் குமார் ஆகியோராவர்.
# எலக்சன்

## பாடல்கள்

இத்திரைப்படத்திற்கு கோவிந்த் வசந்தா இசையமைத்தார்.
# எலக்சன்

## வெளியீடு

எலக்சன் 2024 மே 17 அன்று வெளியிடப்பட்டது.
# எலக்சன்

## வரவேற்பு

*தி இந்து* கோபிநாத் இராஜேந்திரன், "ஆர்வமுள்ள விஜய் குமார் வடிவற்ற இப்படத்தைக் காப்பாற்ற முயற்சிக்கிறார்" என்று எழுதினார். *ஓடிடி பிளே* அனுசா சுந்தர் 2.5 என மதிப்பிட்டு"அதன் கிட்டத்தட்ட நேரியல் கதையில், சில பயனுள்ள காட்சிகளுடன், எலக்சன் என்பது அரசியலின் நுணுக்கத்தை ஆராயும் ஒரு படம்" என்று கூறினார்.
# சைனாபோரா சட்டமன்றத் தொகுதி

**சைனாபோரா சட்டமன்றத் தொகுதி** (जैनापोरा विधान सभा) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சைனாபோரா சிறிநகர் மக்களவைத் தொகுதிக்கு உட்பட்ட ஓர் தொகுதியாகும்.
# சைனாபோரா சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப்பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் சவுக்காத் உசைன் கனி 28251 வாக்குகள் பெற்று வெற்றி பெற்றார்.
# கரோணாடைட்டு

**கரோணாடைட்டு** (*Coronadite*) என்பது Pb(Mn<sup>4+</sup><sub>6</sub>Mn<sup>3+</sup><sub>2</sub>)O<sub>16</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது ஐதராக்சைடு வகை கனிமமாகும். ஆலண்டைட்டு கனிமக் குழுவின் வரிசையில் இறுதி ஈய உறுப்பினராக கரோணாடைட்டு இடம்பெற்றுள்ளது. ஆலண்டைட்டு கனிமக் குழுவானது டெக்டோமாங்கனேட்டு குடும்பத்தில் 2 × 2 குகை சுரங்கப்பாதை அமைப்பு கொண்ட கனிமமாகும். தென்மேற்கு அமெரிக்காவை கண்டறிந்த எசுப்பானியாவின் பிரான்சிசுகோ வாசுகுவேசு டி கரோனாடோவின் நினைவாக கனிமத்திற்கு கரோனாடைட்டு என்று பெயரிடப்பட்டது. 1905 ஆம் ஆண்டில் சுவீடிய-அமெரிக்க புவியியலாளர் வால்டெமர் லிண்ட்கிரென் என்பவரால் இப்பெயர் உருவாக்கப்பட்டது.  
அடர் சாம்பல் நிறம் முதல் கருப்பு நிறம் வரையிலான நிறங்களில் கரோணாடைட்டு கனிமம் காணப்படுகிறது. ஒற்றைச்சரிவச்சுப் படிக அமைப்பில் I2/m என்ற இடக்குழுவில் a = 9.938, b = 2.8678, c = 9.834, Z = 1; β = 90.39° V = 280.26 என்ற அணிக்கோவை அளவுருக்களுடன் இக்கனிமம் படிகமாகிறது.  
பன்னாட்டு கனிமவியல் சங்கம் கரோனாடைட்டு கனிமத்தை Cor என்ற குறியீட்டால் அடையாளப்படுத்துகிறது.
# அலாயுதன்

**அலாயுதன்** அரக்கர் குலத்தைச் சேர்ந்தவன். மகாபாரதம் கூறும் குருச்சேத்திரப் போரில் கௌரவர் படைகள் சார்பாக பாண்டவர் படைகளை எதிர்த்துப் போரிட்டு கடோற்கஜனால் கொல்லப்பட்டார். அலாயுதன் குறித்த செய்திகள் மகாபாரதத்தின் துரோண பருவம், பகுதி 176, 177 மற்றும் 178களில் கூறப்பட்டுள்ளது.
# அலாயுதன்

## வரலாறு

அலாயுதனின் நண்பர்களான இடும்பன், பகாசுரன் மற்றும் கிர்மீரன் ஆகிய அரக்கர்களைக் கொன்ற பீமனைக் கொல்ல சபதம் எடுத்து அரக்கர் படைகளுடன் கௌரவர் சார்பாக குருச்சேத்திரப் போரில் அலாயுதன் கலந்து கொண்டான். மாயாஜால வித்தைகளில் வல்லவனான அலாயுதனை பாண்டவப் படைகளால் கொல்ல இயலவில்லை. எனவே பீமனின் மகனும் மாயாஜால வித்தைகள் தெரிந்தவனுமான கடோற்கஜன் அலாயுதனுடன் போரிட்டுக் கொன்றான்.
# பெர்ரிகரோணாடைட்டு

**பெர்ரிகரோணாடைட்டு** (*Ferricoronadite*) என்பது Pb(Mn<sup>4+</sup><sub>6</sub>Mn<sup>3+</sup><sub>2</sub>)O<sub>16</sub> என்ற எளிமைப்படுத்தப்பட்ட மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். 2016 ஆம் ஆண்டு வடக்கு மாசிடோனியாவில் சுக்கனோவ் மற்றும் பலரால் இக்கனிமம் கண்டறியப்பட்டது. அணிக்கோவையில் துத்தநாகம் ஆதிக்கம் செலுத்தும் சிபினல் குழு வகை கனிமங்களில் இது கண்டறியப்பட்டது. கரோணாடைட்டு கனிமத்தின் ஒப்புமை காரணமாக பெர்ரிகரோனாடைட்டு எனப் பெயரிடப்பட்டது.  
கருப்பு நிறத்தில் நாற்கோணப் படிக அமைப்பில் I4/m என்ற இடக்குழுவில் a = 9.9043 Å, c = 2.8986 Å Z=1 என்ற அணிக்கோவை அளவுருக்களுடன் இக்கனிமம் படிகமாகிறது.  
பன்னாட்டு கனிமவியல் சங்கம் பெர்ரிகரோனாடைட்டு கனிமத்தை Fcor என்ற குறியீட்டால் அடையாளப்படுத்துகிறது.
# சோபியான் சட்டமன்றத் தொகுதி

**சோபியான் சட்டமன்றத் தொகுதி** (शोपियां विधान सभा) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சோபியான் அனந்த்நாக் மக்களவைத் தொகுதிக்கு உட்பட்ட தொகுதியாகும்.
# சோபியான் சட்டமன்றத் தொகுதி

## தேர்தல் முடிவுகள்

### 2014

2014 நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சி வேடபாளர் முகமது யூசுப் பட் 14,262 வாக்குகள் வித்தியாசத்தில் சோபியான் தொகுதியில் வெற்றி பெற்றார்.
# சோபியான் சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டப் பேரவைத் தேர்தலில் சுயேட்சை வேட்பாளர் சபீர் அகமது குல்லே 14113 வாக்குகள் பெற்று வெற்றி பெற்றார்.
# சோபியான் சட்டமன்றத் தொகுதி

## சட்டப் பேரவை உறுப்பினர்கள்

| Election | Member | Party |
| --- | --- | --- |
| 1962 | அப்துல் மசித் பாண்டே |  |
| 1967 | எஸ்.ஏ.சமிம் |  |
| 1972 | அப்துல் மசித் பாண்டே |  |
| 1977 | சேக் முகமது மன்சூர் |  |
| 1983 |  |  |
| 1987 |  |  |
| 1996 | சேக் முகமது ரபி |  |
| 2002 | குலாம் காசன் கான் |  |
| 2008 | அப்துல் ரசாக் வாகே |  |
| 2014 | முகமது யூசுப் பட் |  |
| 2024 | சபீர் அகமது குல்லே | } |
# கஸ்தாம் சாலை கொமுட்டர் நிலையம்

**கஸ்தாம் சாலை கொமுட்டர் நிலையம்** (ஆங்கிலம்: *Jalan Kastam Komuter Station*; மலாய்: *Stesen Komuter Jalan Kastam*); சீனம்: 关税路) என்பது மலேசியா, சிலாங்கூர், மாநிலத்தில் கிள்ளான் துறைமுகம் கஸ்தாம் சாலைப் பகுதியில் உள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கஸ்தாம் சாலை கொமுட்டர் நிலையம், கோலா கிள்ளான் நகரத்திற்கு மிக அருகில் உள்ளது.  
இந்த நிலையம் கஸ்தாம் சாலை புறநகர்ப் பகுதியின் போக்குவரத்தை நிறைவு செய்வதற்காகக் கட்டப்பட்டது.
# கஸ்தாம் சாலை கொமுட்டர் நிலையம்

## பொது

கஸ்தாம் சாலை நிலையத்திற்கு அருகில் மலாயா தொடருந்து நிறுவனத்தின் சேமிப்புக் கிடங்கு உள்ளது. தற்போது அந்தக் கிடங்கு பழைய தொடருந்து இயந்திரங்களைக் கிடத்தி வைக்கப் பயன்படுத்தப்படுகிறது. அவை பின்னர் பழைய இரும்பு வணிகர்களிடம் அனுப்பப்படும்.  
கஸ்தாம் சாலை கொமுட்டர் நிலையம் கோலா கிள்ளான் புறநகர் பகுதியில் கட்டப்பட்டது; மற்றும் கிள்ளான் துறைமுகத்தில் இருந்து வடகிழக்கில் அமைந்துள்ள கஸ்தாம் சாலை என்ற புறநகர்ப் பகுதியின் பெயரால் பெயரிடப்பட்டது.  
1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து கஸ்தாம் சாலை நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்திலும் உள்ளது.
# ஐடெல்மெணைட்டு

சரஞ்சிணைட்டு மற்றும் திராவர்டைட்டு ஆகியவை தோல்பாச்சிக்கு எரிமலையில் கண்டறியப்பட்ட பிற நீரிலி அணைவு தாமிரம்-தாங்கும் சல்பேட்டுகளுக்கு உதாரணங்களாகும்.  
Pbca என்ற இடக்குழுவில் a = 9.57, b = 8.79, c = 28.72 [Å] (தோராயம்) என்ற அணிக்கோவை அளவுருக்களுடன் இக்கனிமம் படிகமாகிறது.  
பன்னாட்டு கனிமவியல் சங்கம் ஐடெல்மெணைட்டு கனிமத்தை Itm என்ற குறியீட்டால் அடையாளப்படுத்துகிறது.
# சபீர் அகமது குல்லே

**சபீர் அகமது குல்லே** (*Shabir Ahmad Kullay*; பிறப்பு 1961) என்பவர் ஓர் இந்திய அரசியல்வாதியும், வழக்கறிஞரும் ஆவார். இவர் அக்டோபர் 8, 2024 முதல் சம்மு காசூமீர் சட்டமன்ற உறுப்பினராக உள்ளார். 2024ஆம் ஆண்டு அக்டோபர் மாதம் நடைபெற்ற சம்மு காசுமீர் சட்டப் பேரவைத் தேர்தலில் சுயேச்சையாக சோபியான் சட்டமன்றத் தொகுதியில் போட்டியிட்டு வெற்றி பெற்றார். இவர் 2024 சட்டமன்றத் தேர்தலில் சுயேச்சை வேட்பாளராகப் போட்டியிட்டார்.
# ரியாசு அகமது கான்

**ரியாசு அகமது கான்** (*Reyaz Mahmed Khan*) (பிறப்பு 10 ஏப்ரல் 1969) என்பவர் சேர் இ குத்தார் என்ற பெயரில் பிரபலமாக நன்கு அறியப்படும் சம்மு காசுமீர் அரசியல்வாதி ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சம்மு காசுமீர் தேசிய மாநாட்டுக் கட்சியின் உறுப்பினராக சாங்கசு-அனந்த்நாக் கிழக்கு சட்டமன்றத் தொகுதியைப் பிரதிநிதித்துவப்படுத்துகிறார்.
# ரியாசு அகமது கான்

## வழக்கறிஞர் பணி

ரியாசு அகமது கான் 1990களில் அனந்த்நாக் மாவட்ட நீதிமன்றத்தில் தனது சட்டப் பயிற்சியைத் தொடங்கினார். பின்னர் தனது பயிற்சியை சம்மு காசுமீர் உயர் நீதிமன்றத்தில் தொடர்ந்து 28 ஆண்டுகளுக்கும் மேலாகச் சட்ட வாழ்க்கையை நடத்திவந்தார்.  
கான் பதவியிலிருந்து விலகும் முன்னர், இந்தியக் குடியரசுத் தலைவரின் உத்தரவின் கீழ் நியமிக்கப்பட்ட ஐந்து ஆண்டுகள் இந்திய அரசாங்கத்தின் நிலை ஆலோசகராகப் பணியாற்றினார். அனந்த்நாக் வழக்கறிஞர் சங்கத்தின் தலைவராகவும் இரண்டு ஆண்டுகள் பணியாற்றினார். மேலும் பாரத் சஞ்சார் நிகாம் லிமிடெட் நிறுவனத்தின் சட்ட ஆலோசகராகவும் தொடர்ந்து பணியாற்றுகிறார்.
# ரியாசு அகமது கான்

## தனிப்பட்ட வாழ்க்கை

ரியாசு அகமது கான் சம்மு காசுமீரின் அனந்த்நாக் மாவட்டத்திலுள்ள சாங்கசை சேர்ந்த கான் வம்சத்தைச் சேர்ந்தவர். இவர் தனது குடும்பத்தின் மூன்றாவது தலைமுறையின் இளைய ஆண் உறுப்பினர் ஆவார்.  
கான் தனது ஆரம்பக் கல்வியை சாங்கசில் உள்ள உள்ளூர் அரசுப் பள்ளியில் முடித்தார். பின்னர் அனந்த்நாக் அரசு பட்டப்படிப்பு கல்லூரியில் இளநிலை அறிவியல் பட்டம் பெற்றார். இதன் பின்னர் காசுமீர் பல்கலைக்கழகத்தில் இளங்கலைச் சட்டப் பட்டம் பெற்றார்.
# ரியாசு அகமது கான்

## அரசியல் வாழ்க்கை

ரியாசு அகமது கான் சட்டப்பூர்வ உறுப்பினராக வழக்கறிஞர் சங்கத்தில் சேர்ந்ததிலிருந்து அரசியல் ரீதியாகத் தீவிரமாகச் செயல்பட்டு வந்ந்தார்.  
2014ஆம் ஆண்டில், கான் அதிகாரப்பூர்வமாக ஜம்மு-காஷ்மீர் தேசிய மாநாட்டில் உறுப்பினரானார். மேலும் அனந்த்நாக்கின் சாங்குசு தொகுதியில் போட்டியிட்டுத் தோல்வியடைந்தார்  
கான் 2024ஆம் ஆண்டில், சட்டப்பேரவைத் தேர்தலில் போட்டியிட மீண்டும் வாய்ப்பு வழங்கப்பட்டது. இம்முறை நான்கு முறை சட்டமன்ற உறுப்பினராகவும் அமைச்சராகவும் இருந்தவரை மற்றும் முன்னாள் அமைச்சரை 18,000 வாக்குகள் வித்தியாசத்தில் தோற்கடித்து, மொத்தம் 30,000 வாக்குகளைப் பெற்றார்.  
தற்போது கான் ஜம்மு-காஷ்மீர் தேசிய மாநாட்டு கட்சியின் தெற்கு மண்டல செயலாளராக பணியாற்றுகிறார்.
# இன்யோயிட்டு

**இன்யோயிட்டு** (*Inyoite*) என்பது CaB<sub>3</sub>O<sub>3</sub>(OH)<sub>5</sub>·4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது ஓரு நெசோபோரேட்டு வகை கனிமமாகும். அமெரிக்காவின் கலிபோர்னியா மாநிலம் இன்யோ மாகாணத்தில் கண்டுபிடிக்கப்பட்ட காரணத்தால் கனிமத்திற்கு இன்யோயிட்டு என்ற பெயர் சூட்டப்பட்டது. 1914 ஆம் ஆண்டில் இக்கனிமம் கண்டறியப்பட்டது.  
P21/a என்ற இடக்குழுவில் a = 10.63, b = 12.06, c = 8.4 [Å]; β = 114.03°; Z = 4 என்ற அணிக்கோவை அளவுருக்களுடன் இக்கனிமம் ஒற்றைச்சரிவச்சுப் படிக அமைப்பில் இன்யோயிட்டு படிகமாகிறது. நிறமற்ற நிலையில் இருக்கும் இன்யோயிட்டு நீர்நீக்கப்பட்டால் வெண்மை நிறத்திற்கு மாறுகிறது.  
பிரைசீட்டு, மேயரோபெரைட்டு, கோல்மனைட்டு, ஐதரோபோரசைட்டு, யுலெக்சைட்டு மற்றும் ஜிப்சம் ஆகிய கனிமங்கள் இன்யோயிட்டு கனிமத்துடன் சேர்ந்து காணப்படுகின்றன.  
பன்னாட்டு கனிமவியல் சங்கம் இன்யோயிட்டு கனிமத்தை Iyo என்ற குறியீட்டால் அடையாளப்படுத்துகிறது.
# இம்சோனைட்டு

**இம்சோனைட்டு** (*Impsonitee*) என்பது 50-85% கார்பன் உள்ளடக்கமும் 1.10-1.25 ஒப்படர்த்தி அளவும் கொண்ட கருப்பு நிறத்திலுள்ள கரிமத் தன்மையுள்ள ஒரு கனிமமாகும். அசுபால்டிக்கு பைரோபிட்டுமன் திண்மம் என்று இக்கனிமம் விவரிக்கப்படுகிறது. பாய்மபிட்டுமன்னிலிருந்து இது வழிப்பெறுதியாகப் பெறப்படுவதாகவும் நம்பப்படுகிறது. 1901 ஆம் ஆண்டில் சியார்ச்சு ஓமன்சு எல்ட்ரிட்ச்சு என்பவரால் இந்த சொல் உருவாக்கப்பட்டது. இது தென்கிழக்கு ஓக்லகோமாவில் உள்ள இம்ப்சன் பள்ளத்தாக்கில் உள்ள அசுபால்ட்டு என்ற பொருளைக் குறிக்கிறது. பின்னர் இதன் இருப்பிடம் இயம்போ சுரங்கம் என்று அறியப்பட்டது. இம்ப்சன் பள்ளத்தாக்கில் உள்ள நிலக்கீல் பொருள் பின்னர் கிரகாமைட்டு என மறுவகைப்படுத்தப்பட்டது. மேற்கு வர்ச்சீனியாவில் கிடைத்த கிரகாமைட்டுடன் கரைதிறனும் இரசாயன ஒற்றுமையும் அடிப்படையில் ஒத்ததாக உள்ளது.
# பச்சா ராமச்சந்திர ராவ்

**பச்சா ராமச்சந்திர ராவ்** (*Patcha Ramachandra Rao*; 21 மார்ச் 1942-10 சனவரி 2010) ஓர் உலோகவியலாளரும் நிர்வாகியும் ஆவார். இவர் பனாரசு இந்து பல்கலைக்கழகத்தின் மேனாள் மாணவர், பேராசிரியர் மற்றும் துணைவேந்தர் என்ற தனித்துவத்தை கொண்ட ஒருவர் எனும் பெருமையினை பெறுகின்றார். 1992 முதல் 2002 வரை, ராவ் ஜாம்சேத்பூரில் உள்ள தேசிய உலோகவியல் ஆய்வகத்தின் இயக்குநராக இருந்தார். 2005ஆம் ஆண்டில் பனாரசு பல்கலைக்கத்தின் துணைவேந்தராக இருந்த பிறகு, இவர் மேம்பட்ட தொழில்நுட்பப் பாதுகாப்பு நிறுவனத்தின் முதல் துணைவேந்தராகப் பொறுப்பேற்றார். 2007ஆம் ஆண்டில் ஓய்வு பெறும் வரை இவர் இங்குப் பணியாற்றினார். 2007-இல் பணி ஓய்வு பெற்றவுடன் ஆந்திரப் பிரதேசத்தின் ஐதராபாத்து தூள் உலோகவியல் மற்றும் புதிய பொருட்களுக்கான பன்னாட்டு மேம்பட்ட ஆராய்ச்சி மையத்தில் ராஜா ரமண்ணா சகாவாக இருந்தார்.
# பச்சா ராமச்சந்திர ராவ்

## தனிப்பட்ட வாழ்க்கை

ராவ் 1966-இல் சுதா ராவை மணந்தார். சுதா 1980ஆம் ஆண்டின் தொடக்கத்தில் வாரணாசியில் ஆந்திரா வங்கிக் கிளையைத் தொடங்கியபோது அந்த வங்கியில் பணியில் சேர்ந்தார்.
# பச்சா ராமச்சந்திர ராவ்

## தனிப்பட்ட வாழ்க்கை

### விருதுகள்

- பொதுநலவாய கல்விசார் பணியாளர் உதவித்தொகை, 1970-71.கேம்பிரிட்ஜ் மற்றும் சசெக்சு பல்கலைக்கழகங்கள்
- தேசிய உலோகவியலாளர் தின விருது, எஃகு மற்றும் சுரங்கங்கள் அமைச்சகம், இந்திய அரசு, 1979
- இன்டர்கோசுமோசு பதக்கம், சோவியத் ஒன்றியம் 1984
- சாந்தி ஸ்வரூப் பட்நாகர் விருது, 1985
- புகழ்பெற்ற முன்னாள் மாணவர் விருது, உலோகவியல் துறை, பனாரசு இந்துப் பல்கலைக்கழகம், 1994
- புகழ்பெற்ற பொருள் விஞ்ஞானி விருது, ஐ. இ. (இந்தியா) (1995)
- பொருள் அறிவியலுக்கான இந்திய தேசிய அறிவியல் அகாதமி பரிசு 1997
- வாஸ்விக் விருது 1997
- ஓம் பிரகாசு பாசின் விருது 1998
- புகழ்பெற்ற பொறியாளர் விருது, ஐ. இ. (இந்தியா) (1998)
- நாயுடம்மா விருது (1999)
- புகழ்பெற்ற விரிவுரையாளர் விருது, இந்தியப் பொருள் ஆராய்ச்சி சங்கம், 1999-2001
- புகழ்பெற்ற முன்னாள் மாணவர் விருது, இந்திய அறிவியல் நிறுவனம் 2001
- எம்ஆர்எஸ்ஐ-ஐசிஎஸ்சி சூப்பர் கடத்தல் & பொருட்கள் அறிவியல் பரிசு-2002 & 2005
- சிறந்த ஆய்வுக் கட்டுரை விருது, எல் இ ஆர் ஐ ஜி-2002
- சிறந்த தொழில்நுட்ப ஆய்வறிக்கைக்கான பேராசிரியர் பி. பானர்ஜி விருது (2001-2002)
- லயோலா ரத்னா விருது-ஆந்திர லயோலா கல்லூரி, விஜயவாடா 2003
- தேசிய உலோகவியலாளர் விருது, எஃகு மற்றும் சுரங்கங்கள் அமைச்சகம், இந்திய அரசு, 2004
- சாந்தி ஸ்வரூப் பட்நாகர் தங்கப் பதக்கம், 2005
- டாக்டர் ராமினேனி அறக்கட்டளை (யு. எஸ். ஏ.) விசிடா விருது, 2007)
# பச்சா ராமச்சந்திர ராவ்

## தனிப்பட்ட வாழ்க்கை

### அறிவியல் அமைப்புகளில் உறுப்பினராக

- இந்திய தேசிய அறிவியல் அகாதமி
- தேசிய அறிவியல் அகாதமி, இந்தியா
- இந்திய அறிவியல் கழகம்
- இந்திய தேசிய பொறியியல் அகாதமி
- பொருள், கனிமங்கள் மற்றும் சுரங்க நிறுவனம்
- உலக அறிவியல் அகாதமி, இத்தாலி
- இந்திய உலோக நிறுவனம்
- மகாராட்டிரா அறிவியல் அகாதமி
# காட்டியலைட்டு

**காட்டியலைட்டு** (*Kaatialaite*) என்பது Fe(H<sub>2</sub>AsO<sub>4</sub>)<sub>3</sub>·5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பெர்ரிக் ஆர்சனேட்டு வகை கனிமமான இது பின்லாந்தில் கண்டுபிடிக்கப்பட்டது.  
P21/n (எண். 14) என்ற இடக்குழுவில் ஒற்றைச்சரிவச்சுப் படிகங்களாக காட்டியலைட்டு கனிமம் படிகமாகிறது. சாம்பல், மஞ்சள், வெண்மை மற்றும் பசும் நீலம் நிறங்களில் காணப்படுகிறது.  
பன்னாட்டு கனிமவியல் சங்கம் காட்டியலைட்டு கனிமத்தை Kaa என்ற குறியீட்டால் அடையாளப்படுத்துகிறது.
# கரேலியனைட்டு

**கரேலியனைட்டு** (*Karelianite*) என்பது V<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வனேடியம் மூவாக்சைடின் இயற்கைத் தோற்றம் கரேலியனைட்டு ஆகும். இதுவோர் அரிய கனிமமாகும். வேதியியலின் அடிப்படையில் இது ஏமாடைட்டு, குருந்தம், எசுகோலைட்டு, திசுட்டாரைட்டு, பிக்சுஸ்பைட்டு, அவிசென்னைட்டு மற்றும் இட்ரியடைட்டு-(Y) ஆகியவற்றின் வனேடியம் ஒப்புமையாகக் கருதப்படுகிறது. இந்த பெயர் பின்லாந்து-உருசிய எல்லையில் உள்ள கரேலியாவிலிருந்து வந்ததாகும். கரேலியனைட்டு மக்னீசியம் நிறைந்த பாறைகளுடன் தொடர்புடையதாக இருக்கலாம்.
# தம்கால் கஞ்சி போரா சட்டமன்றத் தொகுதி

**தம்கால் கஞ்சி போரா சட்டமன்றத் தொகுதி** (दमहाल हांजी पुरा विधान सभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். தம்கால் கஞ்சி போரா, அனந்த்நாக்-ரசோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.